**Ostvarivanje prava na pristup informacijama**

Pravo na pristup informacijama i ponovnu uporabu informacija ostvaruje se u skladu saZakonom o pravu na pristup informacijama („Narodne novine“, broj 25/13. i 85/15.).

Cilj Zakona je omogućiti i osigurati ostvarivanje Ustavom Republike Hrvatske zajamčenog prava na pristup informacijama, kao i na ponovnu uporabu informacija fizičkim i pravnim osobama putem otvorenosti i javnosti djelovanja tijela javne vlasti.

**Pravo na pristup informacijama** sukladno Zakonu o pravu na pristup informacijama „obuhvaća pravo korisnika na traženje i dobivanje informacije kao i obvezu tijela javne vlasti da omogući pristup zatraženoj informaciji, odnosno da objavljuje informacije neovisno o postavljenom zahtjevu kada takvo objavljivanje proizlazi iz obveze određene zakonom ili drugim propisom“.

**Informacija**je, u smislu Zakona o pravu na pristup informacijama, „svaki podatak koji posjeduje tijelo javne vlasti u obliku dokumenta, zapisa, dosjea, registra, neovisno o načinu na koji je prikazan (napisani, nacrtani, tiskani, snimljeni, magnetni, optički, elektronički ili neki drugi zapis), koji je tijelo izradilo samo ili u suradnji s drugim tijelima ili dobilo od druge osobe, a nastao je u okviru djelokruga ili u vezi s organizacijom i radom tijela javne vlasti“.

**Ponovna uporaba informacija**, u skladu sa Zakonom o pravu na pristup informacijama „znači uporabu informacija tijela javne vlasti od strane fizičkih ili pravnih osoba, u komercijalnu ili nekomercijalnu svrhu različitu od izvorne svrhe za koju su informacije nastale, a koja se ostvaruje u okviru zakonom ili drugim propisom određenog djelokruga ili posla koji se uobičajeno smatra javnim poslom. Razmjena informacija između tijela javne vlasti radi obavljanja poslova iz njihova djelokruga ne predstavlja ponovnu uporabu“.

Korisnik može u zahtjevu za pristup informaciji naznačiti prikladan način dobivanja informacije, a ako ne naznači informacija će se dostaviti na način na koji je podnesen zahtjev, odnosno na najekonomičniji način.

Korisnik ostvaruje pravo na pristup informaciji podnošenjem usmenog ili pisanog zahtjeva nadležnom tijelu. Ako je zahtjev podnesen usmeno ili putem telefona, sastavit će se službena bilješka, a ako je podnesen putem elektroničke komunikacije, smatrat će se da je podnesen pisani zahtjev.

Ako se zahtjev podnosi pisanim putem potrebno je ispuniti **Obrazac za pristup informacijama** kojeg možete poslati službeniku za informiranje.

**Zahtjev za pravo na pristup informacijama i ponovnu uporabu informacija možete podnijeti Koncertnoj dvorani Vatroslava Lisinskog:**

* **pisanim putem na adresu:**

Koncertna dvorana Vatroslava Lisinskog
Trg Stjepana Radića 4
10 000 Zagreb

* **putem elektroničke pošte:**

anita.tokic@lisinski.hr

* **telefonom na broj:**

01 6121 154 (ponedjeljkom, srijedom i petkom od 10:00 do 13:00 sati)

* **usmeno u sjedištu Koncertne dvorane Vatroslava Lisinskog**

**Službenica za informiranje:**

* **Anita Tokić, voditeljica Odjela pravnih poslova i ljudskih potencijala**

Koncertna dvorana Vatroslava Lisinskog ima pravo na naknadu stvarnih materijalnih troškova koji nastanu pružanjem informacije korisniku prava na pristup informacijama i ponovnu uporabu informacija, kao i na naknadu troškova dostave tražene informacije.

Visina naknade za pristup informacijama i ponovnu uporabu informacija određena je sukladno Kriterijima za određivanje visine naknade stvarnih materijalnih troškova i troškova dostave informacije („Narodne novine“, broj 12/14. i 15/14.).

**Molimo Vas da svoje zahtjeve upućujete putem predviđenog obrasca.**

[Zahtjev za pristup informacijama](http://www.zagreb.hr/UserDocsImages/ZAHTJEV_ZA_PRISTUP_INFORMACIJAMA.docx)

[Zahtjev za dopunu ili ispravak informacije](http://www.zagreb.hr/UserDocsImages/ZAHTJEV%20_dopuna%20ili%20ispravak%20informacije_k.docx)

[Zahtjev za ponovnu uporabu informacije](http://www.zagreb.hr/UserDocsImages/ZAHTJEV_ZA_PONOVNU_UPORABU_INFORMACIJA.docx)